Poziv na povratak učtivosti u Vašingtonu
Predsednik Obama je u Vašingtonu bio domaćin na 58. tradicionalnom molitvenom doručku. Medju oko 3000 zvanica bili su i zvaničnici iz S
Molitveni doručak započet je u Sijetlu u doba Velike depresije u Americi. Gradjani bez posla i perspektive okupljali su se i zajedno molili, a taj običaj se zatim brzo proširio na gradove širom Sjedinjenih Država. Običaj je prerastao u nacionalnu tradiciju kada je bivši američki predsednik, Dvajt Ajzenhauer 1952. godine pozvao kongresmene da organizuju zajednički skup na kojem bi se molili za Ameriku. Skup se od 1980-ih održava u hotelu "Hilton" u Vašingtonu, pa su se tako i ove godine tu okupili verski, politički i poslovni predstavnici. Izmedju ostalih, prisustvovali su i potpredsednik SAD, Džozef Bajden i američka državna sekretarka, Hilari Klinton. Nacionalni molitveni doručak sponzoriše tajanstvena hrišćanska grupa pod nazivom "Zajednica" ili "Familija". Aktuelni predsednik je uvek domaćin skupa. , rekao je Obama. On je iskoristio govor da oštro osudi Ugandu zbog planova da usvoji kontroverzni zakon prema kome bi homoseksualci i lezbejke bili osudjeni za svoja seksualna opredeljenja zatvorskim ili čak smrtnim kaznama. Prema nekim izvorima, organizatori molitvenog doručka, "Zajednica" planiraju da podrže Ugandu u usvajanju tog zakona. Molitvenom doručku iz Srbije su prisustvovali prvi zamenik predsednika vlade i ministar unutrašnjih poslova Srbije, Ivica Dačić, funkcioner G17 plus, Vlajko Senić, šef ekonomskog tima DSS-a, Nenad Popović, lider Srpskog pokreta obnove, Vuk Drašković i prestolonaslednik Aleksandar Karadjordjević.